《留客煮饼因过山寺煎茶》
宋代·韩淲

旋扫荒凉喜客来，胡床随处坐徘徊。野亭汤饼谈方透，山寺茶徘望转开。

风近凛秋多落叶，雨收残照少飞埃。大都识赏非难事，莫被旁人富贵催。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。